เคาะพันธบัตรแสนล. คลังเน้นขายคนชรา
&nbsp;
10 ส.ค. 2554

โพสต์ทูเดย์ — กรณ์ เผย ครม.อนุมัติขายพันธบัตรไทยเข้มแข็ง 1721 พ.ค.นี้
นายกรณ์ จาติกวณิช รมว.คลัง เปิดเผยว่า ที่ประชุมคณะรัฐมนตรี (ครม.) เห็นชอบตามข้อเสนอของกระทรวงการคลังในการเปิดขายพันธบัตรออมทรัพย์ไทยเข้มแข็งรอบที่ 2 วงเงิน 1 แสนล้านบาท ในวันที่ 1721 พ.ค.นี้ จากเดิมที่เคยกำหนดว่าจะออกขายในช่วงปลายเดือน มี.ค. และเลื่อนมาเป็นปลายเดือน เม.ย. 2553 
ทั้งนี้ เนื่องจากสถานการณ์การชุมนุมภายในประเทศไม่เอื้ออำนวยต่อการเดินทางไปจองซื้อของประชาชน โดยยืนยันว่าเงื่อนไขการเปิดขายยังไม่เปลี่ยนแปลง โดยเน้นส่งเสริมการออมของผู้สูงอายุให้สามารถจองซื้อก่อน ส่วนอัตราดอกเบี้ยจะเป็นแบบขั้นบันได และอยู่ในระดับที่สูงกว่าอัตราดอกเบี้ยของตลาดในเวลานี้อย่างแน่นอน 
รมว.คลัง ยังกล่าวด้วยว่า นายกรัฐมนตรีได้มอบหมายให้กระทรวงการคลังนำเสนอแนวทางการนำรายได้ที่จัดเก็บได้เพิ่มขึ้นไปใช้ประโยชน์ พร้อมกับการเสนอรายละเอียดการจัดทำพระราชบัญญัติงบประมาณรายจ่ายประจำปีงบประมาณ 2554 ในการประชุม ครม.สัปดาห์หน้า
ทั้งนี้ งบประมาณปีหน้าตั้งไว้ประมาณ 2 ล้านล้านบาทสูงกว่า ปีนี้ที่งบประมาณอยู่ที่ 1.7 ล้านล้านบาท